Document ID: /roh_data/filtered/fineweb-2-filterrobots_roh.jsonl.gz/19275

La Axpo e las vischnancas Cama e Grono giudim il Mesauc desistan dal project d'in'ovra idraulica. L'ovra projectada avess producì annualmain 20 uras gigawatt electricitad. Quai è circa il consum da 4'500 chasadas, sco la Axpo scriva.
L'ovra idraulica na vegn uss betg realisada pervi da la sanaziun da las auas restantas che la lescha federala prescriva. Vitiers aveva la regenza grischuna fixà il mars passà che l'aua da la Moesa na dastgia betg vegnir duvrada per producir electricitad fin l'onn 2043.